Godišnji izvještaj o izvršenju Proračuna Općine Brestovac za 2017.godinu

OBRAZLOŽENJE GODIŠNJEG IZVJEŠTAJA O IZVRŠENJU PRORAČUNA

OPĆINE BRESTOVAC ZA 2017.GODINU

### IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

U 2017. godini Općina Brestovac nije se zaduživala.

### IZVJEŠTAJ O KORIŠTENJU TEKUĆE PRORAČUNSKE PRIČUVE

Sukladno članku 56. Zakona o proračunu ("Narodne novine" broj 87/08, 136/12 i 15/15) sredstva proračunske zalihe koriste se za nepredviđene namjene, za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva jer ih pri planiranju proračuna nije bilo moguće predvidjeti.

Sredstva proračunske zalihe mogu iznositi najviše 0,50 posto planiranih proračunskih prihoda bez primitaka, a visina sredstava proračunske zalihe utvrđuje se odlukom o izvršavanju proračuna. Sukladno Zakonu određeno je da se proračunska zaliha u Proračunu Općine Brestovac za 2017. godinu osigurava u iznosu od 30.000,00 kuna i da o njenom korištenju odlučuje načelnik. Tijekom izvještajnog razdoblja proračunska zaliha nije korištena.

### IZVJEŠTAJ O DANIM JAMSTVIMA

Sukladno članku 91. Zakona o proračunu, JLP(R)S može dati jamstvo pravnoj osobi u njezinom većinskom izravnom ili neizravnom vlasništvu i ustanovi čiji je osnivač za ispunjenje obveza pravne osobe i ustanove, ali prije davanja jamstva JLP(R)S potrebno je ishoditi suglasnost Ministarstva financija te se dano jamstvo uključuje u opseg mogućeg zaduženja JLP(R)S. U 2017. godini Općina Brestovac nije izdavala jamstva sukladno članku 91. Zakona.

Općini Brestovac su vraćeni sljedeći instrumenti osiguranja:

* + jedna bjanko zadužnica na iznos do 100.000,00 kn
  + jedna bjanko zadužnica na iznos od 50.000,00 kn
  + jedna zadužnica na iznos od 228.000,00 kuna

U 2017.g. Općina Brestovac izdala je bjanko zadužnicu Ministarstvu regionalnog razvoja i fondova EU kao jamstvo po Ugovoru o sufinanciranju (Adaptacija društvenog doma u Vilić Selu) na iznos od 500.000,00 kn.

### OBRAZLOŽENJE OSTVARENJE PRIHODA I PRIMITAKA, RASHODA I IZDATAKA U 2017.GODINI

**UVOD**

Zakonom o proračunu („Narodne novine“, broj 87/08, 136/12 i 15/15) i Pravilnikom o polugodišnjem i godišnjem izvještaju o izvršenju proračuna (Narodne novine 24/13, 102/17) općinski načelnik je obvezan do 01. lipnja tekuće godine izraditi i dostaviti Vijeću Godišnji izvještaj o izvršenju proračuna.

Osnovna svrha navedenog izvještaja je dati informacije o:

* + planiranim i ostvarenim polugodišnjim prihodima i rashodima, primicima i izdacima iskazanim prema proračunskim klasifikacijama,
  + izvršenim preraspodjelama u tijeku izvještajnog razdoblja,
  + stanju duga,
  + ostvarenju postavljenih planova i
  + uspješnosti ispunjenja postavljenih ciljeva.

Sukladno navedenom, a temeljem Zakona i Pravilnika, Godišnji izvještaj o izvršenju proračuna sadrži:

* + opći dio proračuna koji čini:

1. Sažetak A. Računa prihoda i rashoda i B. Računa financiranja
2. Račun prihoda i rashoda po ekonomskoj klasifikaciji
3. Račun prihoda i rashoda po izvorima financiranja
4. Račun rashoda po funkcijskoj klasifikaciji
5. Račun financiranja po ekonomskoj klasifikaciji
   * posebni dio proračuna po:
6. organizacijskoj klasifikaciji,
7. programskoj klasifikaciji
   * obrazloženje ostvarenja prihoda i primitaka, rashoda i izdataka
   * izvještaj o zaduživanju na domaćem i stranom tržištu novca i kapitala
   * izvještaj o danim jamstvima i izdacima po jamstvima
   * izvještaj o korištenju proračunske zalihe

Financiranje javnih rashoda i izdataka Općine Brestovac tijekom 2017. godine planirano je sljedećim financijsko-planskim dokumentima:

* + Proračun Općine Brestovac za 2017. i projekcije za 2018. i 2019. godinu kojim su utvrđeni prihodi i primici u ukupnom iznosu od 10.935.000,00 te Odluka o izvršavanju Općine Brestovac za 2017. godinu
  + I. Izmjene i dopune Proračuna Općine Brestovac za 2017. godinu, kojima su ukupni prihodi i primici utvrđeni u iznosu 8.314.000,00 kuna.

Iz sažetka općeg dijela vidljivo je da su u izvještajnom razdoblju ostvareni prihodi i primici od 6.734.882 kune, te realizirani rashodi od 7.423.483 kune, te je rezultat izvještajnog razdoblja manjak prihoda u iznosu od 668.601 kuna.

Kako je Godišnjim izvještajem o izvršenju Proračuna Općine Brestovac za 2016. godinu utvrđen je višak prihoda/ primitaka nad rashodima / izdacima u iznosu od 524.212,00 kuna koji se prenosi u naredno razdoblje rezultat poslovanja na kraju 2017. godine iznosi manjak prihoda u iznosu od 164.389 kn, a prema bilančnim pozicijama ga možemo prikazati na sljedeći način:



Iz prikaza je vidljivo da je u bilanci iskazan višak prihoda poslovanja u iznosu od 2.406.203,77 kn i manjak prihoda za nabavu nefinancijske imovine u iznosu od 2.570.591,65 kn.

U nastavku Obrazloženja ostvarenja prihoda i primitaka, rashoda i izdataka daju se detaljni opisni i brojčani prikaz ostvarenja prihoda i primitaka te rashoda i izdataka u 2017. godini.

### PRIHODI I PRIMICI

U 2017.g. ukupno je ostvareno 6.734.882,45 kn prihoda što je 92,31% u odnosu na isto razdoblje prethodne godine i 86,46% u odnosu na plan . Najviši udio u ostvarenju imaju prihodi od pomoći- skupina 63- 54,67% , zatim prihodi od poreza- skupina 61 (25,31%). Ostalih 20,02% odnosi se na prihode od imovine (skupina 64), po posebnim propisima (skupina 65) i prodaje imovine(skupine 71 i 72).

|  |  |  |
| --- | --- | --- |
| LEGENDA  Vrsta prihoda/primitka | Plan Ostvarenje 2017 | |
| 61 Prihodi od poreza | 2.080.000,00 | 1.705.008,75 |
| 63 Pomoći iz inozemstva i | 3.950.000,00 | 3.682.089,29 |
| od subjekata unutar |  |  |
| općeg proračuna |  |  |
| 64 Prihodi od imovine | 430.000,00 | 313.089,39 |
| 65 Prihodi od upravnih i | 1.210.000,00 | 934.808,87 |
| administrativnih |  |  |
| pristojbi, pristojbi po |  |  |
| posebnim propisima i |  |  |
| naknada |  |  |
| 68 Kazne, upravne mjere i | 10.000,00 | 5.273,91 |
| ostali prihodi |  |  |
| 71 Prihodi od prodaje | 50.000,00 | 49.774,81 |
| neproizvedene |  |  |
| dugotrajne imovine |  |  |
| 72 Prihodi od prodaje | 60.000,00 | 44.837,43 |
| proizvedene dugotrajne |  |  |
| imovine |  |  |
| 7.790.000,00 | | 6.734.882,45 |

### RASHODI I IZDACI

U izvještajnom razdoblju izvršeno je ukupno 7.423.483,31 kuna rashoda i izdataka što je 116,39 % više u odnosu na isto razdoblje prethodne godine i 89,29 % od planiranih rashoda i izdataka. Odstupanje u odnosu na prošlu godinu odnosi se na nastale rashode za provedbu izbora i dodatna ulaganja na građevinskim objektima- adaptacija upravne zgrade općine i mjesnog doma u Vilić Selu. Redovni rashodi financiranja rada općinske uprave i kontinuirani rashodi koji se odnose na financiranje udruga izvršeni su u skladu s prethodnim razdobljima te planiranom dinamikom.

Najveći udio u ukupnim rashodima imaju dodatna ulaganja na građevinskim objektima- skupina 45, 31,10% zatim materijalni rashodi- skupina 32, 30,92%,. Rashodi za zaposlene- skupina 31 ima udio od 10,06%, ali u te rashode ulaze i plaće za javne radove. Ostalih 27,92% odnose se na financijske rashode (skupina 34), subvencije (skupina 35), pomoći (skupina 36),naknade građanima i kućanstvima (skupina 37), donacije (skupina 38), te rashode za nabavu nefinancijske imovine (skupine 41 i 42).

|  |  |  |
| --- | --- | --- |
| LEGENDA  Vrsta rashoda/izdatka | Plan Ostvarenje 2017 | |
| 31 Rashodi za zaposlene | 783.000,00 | 747.094,05 |
| 32 Materijalni rashodi | 2.546.000,00 | 2.295.680,37 |
| 34 Financijski rashodi | 45.000,00 | 40.277,34 |
| 35 Subvencije | 40.000,00 | 30.290,00 |
| 36 Pomoći dane u | 100.000,00 | 98.905,55 |
| inozemstvo i unutar |  |  |
| općeg proračuna |  |  |
| 37 Naknade građanima i | 360.000,00 | 335.847,97 |
| kućanstvima na temelju |  |  |
| osiguranja i druge |  |  |
| naknade |  |  |
| 38 Ostali rashodi | 790.000,00 | 681.184,14 |
| 41 Rashodi za nabavu | 550.000,00 | 610.638,84 |
| neproizvedene |  |  |
| dugotrajne imovine |  |  |
| 42 Rashodi za nabavu | 580.000,00 | 274.820,00 |
| proizvedene dugotrajne |  |  |
| imovine |  |  |
| 45 Rashodi za dodatna | 2.520.000,00 | 2.308.745,05 |
| ulaganja na |  |  |
| nefinancijskoj imovini |  |  |
| 8.314.000,00 | | 7.423.483,31 |

#### Organizacijska klasifikacija

Proračun Općine Brestovac sukladno Pravilniku o proračunskim klasifikacijama strukturiran je u jednom razdjelu- Jedinstveni upravni odjel koji se sastoji od 1 glave:

* Jedinstveni upravni odjel

#### Programska klasifikacija

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu.

Za obavljanje poslova iz samoupravnog djelokruga Općine Brestovac, kao i poslova državne uprave koji su preneseni na Općinu, ustrojen je Jedinstveni upravni odjel. Jedinstveni upravni odjel obavlja poslove iz samoupravnog djelokruga Općine kao jedinice lokalne samouprave, sukladno zakonima i drugim propisima i to:

* Poslove iz oblasti društvenih djelatnosti (kulture, sporta, brige i odgoja djece predškolske dobi, osnovnog školstva, socijalne skrbi, zdravstva, udruga građana)
* Poslove iz oblasti komunalnog gospodarstva (izrada programa održavanja objekata i uređaja komunalne infrastrukture i drugih objekata kojih je investitor općina)
* Poslove iz oblasti prostornog uređenja i zaštite okoliša
* Poslove pripreme akata u gospodarenju nekretninama u vlasništvu općine (prodaja i zakup nekretnina, najam stanova i zakup poslovnih prostora)
* Poslove vođenja financijskog i materijalnog poslovanja općinePoslove opće uprave (opće i kadrovske poslove, obavljanje poslova i evidencija iz oblasti rada i radnih odnosa, osiguravanje tehničkih uvjeta za rad Jedinstvenog upravnog odjela, poslovi prijemne kancelarije, arhiviranje i otprema pošte, poslovi nabave robe i usluga)
* Poslove vezane uz protupožarnu i civilnu zaštitu
* Poslove unapređenja rada lokalne samouprave i slično.

Za ostvarenje svih programa utrošeno je 7.423.483,31 kune. Detaljni opisi programa i regulatorna osnova za njihovo uvođenje nalaze se u obrazloženju uz Proračun Općine Brestovac za 2017.g.

|  |  |  |  |
| --- | --- | --- | --- |
| LEGENDA  Program | | Plan Ostvarenje 2017 | |
| 1001 | JAVNA UPRAVA I ADMINISTRACIJA | 2.838.000,00 | 2.591.413,14 |
| 1002 | ODRŽAVANJE KOMUNALNE | 800.000,00 | 737.188,42 |
|  | INFRASTRUKTURE |  |  |
| 1003 | KAPITALNA ULAGANJA U KOMUNALNU | 786.000,00 | 418.051,83 |
|  | INFRASTRUKTURU |  |  |
| 1004 | POTICANJE RAZVOJA GOSPODARSTVA I | 45.000,00 | 31.290,00 |
|  | ENERGETSKE UČINKOVITOSTI |  |  |
| 1005 | SOCIJALNA SKRB, JAVNO ZDRAVSTVO I | 650.000,00 | 599.585,78 |
|  | KULTURA |  |  |
| 1006 | ŠKOLSTVO I PREDŠKOLSKI ODGOJ | 167.000,00 | 157.171,74 |
| 1007 | ZAŠTITA I SPAŠAVANJE | 333.000,00 | 285.680,14 |
| 1008 | ŠPORT I REKRACIJA | 206.000,00 | 198.379,79 |
| 1009 | MJESNA SAMOUPRAVA | 1.101.000,00 | 1.030.916,24 |
| 1010 | PROSTORNO PLANSKA I PROJEKTNA | 740.000,00 | 766.818,96 |
|  | DOKUMENTACIJA |  |  |
| 1011 | OTKUP, PRODAJA I ZAKUP ZEMLJIŠTA | 60.000,00 | 49.950,00 |
| 1012 | KOMUNALNE DJELATNOSTI VLASTITOG | 443.000,00 | 424.263,89 |
|  | POGONA |  |  |
| 1013 | JAVNI RADOVI | 145.000,00 | 132.773,38 |
| 8.314.000,00 kn | | | 7.423.483,31 kn |